Jacqueline Kennedyová-Onassisová

Jacqueline "Jackie" Lee Onassisová (* 28. júl 1929, Southampton, New York, USA – † 19. máj 1994, New York) bola v rokoch 1961 až 1963 prvá dáma Spojených štátov.

Biografia 
Od 12. septembra 1953 do 22. novembra 1963 bola manželkou Johna Fitzgeralda Kennedyho, na ktorého bol spáchaný atentát. Mali spolu štyri deti. O takmer päť rokov neskôr, 22. októbra 1968 sa Jackie vydala za gréckeho multimilionára Aristotelisa Onasisa. Preferovala francúzsku výslovnosť mena (). V médiach sa jej meno skracovalo na Jackie K. alebo Jackie O.

V januári 1994 jej lekári diagnostikovali rakovinu, na ktorú vo svojom apartmáne v ten istý rok 19. mája o 22:15 hod. miestneho času na Piatej Avenue v Manhattane zomrela. Mala súkromný pohreb, ale i napriek tomu sa vysielal do celého sveta. Je pochovaná vedľa svojho prvého manžela na Arlingtonskom národnom cintoríne.

Jacqueline Kennedyová vo filme  
Udalosti v období od atentátu na jej manžela dňa 22. novembra 1963 v Dallase až do jeho pohrebu vo Washingtone sú námetom filmu Jackie režiséra Pabla Larraína, natočeného v roku 2016. Predstaviteľka Jacqueline Kennedyovej herečka Natalie Portman bola nominovaná na cenu Oscar v kategórii najlepšia herečka v hlavnej úlohe.

Literatúra 
 ANDERSEN, Christopher: Jackie po Jackovi : portrét dámy. Praha : Práh – Knižní klub, 1998. 406 s. + 32 s. obrazových príloh. ISBN 80-85809-99-0 (Práh),  ISBN 80-7176-920-7 (Knižní klub)
 KLEIN, Edward: Bylo to lidské : Pravdivý příběh Johna a Jacqueline Kennedyových. Praha : Brána, 1997. 275 s. ISBN 80-85946-65-3
 LEAMING, Barbara: Jacqueline Bouvierová Kennedyová Onassisová : neznámý příběh. Praha : Argo, 2015. 372 s. + 16 nečíslovaných strán obrazových príloh. ISBN 978-80-257-1587-1

Iné projekty 

Prvé dámy USA
Absolventi George Washington University
Osobnosti z New Yorku
Kennedyovci
Úmrtia na rakovinu